FANTINA-TA-WEB	Eth defensor auie parlat pro ben en aguest lengatge provincian qu’a estat pendent temps era eloqüéncia deth forum que tenguien en d’auti tempsi es avocats, madeish en París qu’en Romorantin o en Montbrison, e qu’aué, en auer-se hèt classic, lo tien solet es oradors oficiaus, que les conven, pera sua sonora gravetat e pera sua frasa majestuosa; lengatge qu’en eth, eth marit se cride espós; era hemna, esposa; París, eth centre des arts e dera civilizacion; eth rei, eth monarca; er avesque, un sant pontifèx; eth fiscau, er eloquent interprèt dera vindicta publica; es oradors, era votz que ven d’entener-se; eth sègle de Loís XVI, eth gran sègle; un teatre, eth temple de Molpomene; era familha reiau, era augusta sang des nòsti reis; un concèrt, ua solemnitat musicau; eth comandant generau dera província, er illustre guerrèr que…, eca; es alumnes deth seminari, aguesti trendi levites; es errors imputadi as jornaus, era impostura que destille eth sòn podom enes colomnes d’aguesti organs, eca, eca.